نجيب ميقاتى هوا رئيس وزرا لبنان و سياسى و وزير فى اكتر من حكومه لبنانيه و راجل اعمال و نائب فى مجلس النواب اللبنانى. محمد نجيب عزمى ميقاتى, اتولد فى طرابلس شمال لبنان, درس الجامعه فى الجامعه الاميركيه فى بيروت, و كمل الدراسات العليا فى «المعهد الاوروبى لاداره الاعمال» فى فرنسا و جامعة هارفارد فى امريكا. اسس سنة 1982 بمشاركه مع اخوه الاكبر «طه» شركة إنفستكوم, و هوا واحد من الشركا فى مجموعة ميقاتى اللى بتمتلكها عيلته, و اللى بتنشط فى قطاع الاستثمار و الاتصالات و البنوك و العقار و النقل الجوى و الازياء. سنة 2000 اترشح لانتخابات مجلس النواب لدورة سنه 2000 عن واحد من المقاعد السنيه فى طرابلس و فاز و استمر الدوره لغاية سنه 2005, اتكلف برئاسة الحكومه بعد استقالة حكومة الرئيس عمر كرامى بعد اغتيال رئيس الوزرا رفيق الحريرى, سنة 2009 اترشح للانتخابات عن قضاء طرابلس بالتحالف مع تيار المستقبل و حلفائه, و فاز و دخل مره تانيه البرلمان.